KA 1492, Christopher Columbus o ile a sesa ka sekepe gomme a fihla mo re ka rego ke Lefaseng le Lefsa—dinaga tše di kgahlišago le tšeo di humilego. O ile a bitša se sengwe sa dihlakahlaka tšeo a ilego a fihlela go tšona gore ke La Isla Española, goba Hispaniola, seo ga bjale karolo ya sona e kgolo e lego Dominican Republic. Morago bjale, badudi ba diketekete ba Dominican Republic ba hweditše selo se se fapanago kgole le seo se hweditšwego ke Christopher Columbus—ba ithutile gore Mmušo wa Modimo o tlo tliša lefase le lefsa leo toko e tla agago go lona. (2 Pet. 3:13) Re tlo ithuta ka histori e kgahlišago ya batho ba dipelo tše dibotse bao e bilego bona ba mathomo ba go ithuta therešo ye ya bohlokwa nageng ye. Moswari "%s" ga a ikemišetša go thekga lenaneo la go tsena gona bjale. Hle leka gape ka morago-nyana.